אתה לא חושב? זה פשוט! הצטרף אלי! היה אופטימי! כי כבר אין סיבה לדאוג. הכל לשווא. לא לדאוג לעתיד של ילדיך, לדורות הבאים, לוותר על השלום, להתעלם מהכל ולהמשיך לחיות, לשכוח את האויבים, הפיגועים והמלחמות, לחיות בחופשיות, לא לדאוג מכלום, צריך רק לשכוח הכל, להתעלם מהצרות, הרי להיות אופטימי זה קלי קלות! ושהאופטימיות היא הדרך הטובה והקלה. הגעתי למסקנה, שהפסימיות - כבר עבר זמנה, כבר אין טעם! עברתי לצד השני! באמת. תהיה רציני. זה יעזור? משהו ישתפר? משהו ישתנה? ושאם אצרח ואבכה על מה שבקושי נשאר לנו, ושאם אודה שאין טעם עוד לחיות בעולם הזה שאליו נזרקנו, שאם אהיה פסימי ואודה בכל הדברים הללו, אתה רוצה להגיד לי, על השלום שכבר איננו עוד בגדר הבטוח, על המלחמות שמעולם לא נתנו לנו לנוח, ועוד לא התחלתי לדבר על כל האויבים שמסביבינו, בפחד שמטריף ומשגע אותנו, במוות שאפילו לרגע לא מרפה מאיתנו, בכל הסבל שסובב אותנו, בכל השחיתות שנדבקה בנו, בכל הבעיות שמטרידות אותנו, שאם נודה בכל הצרות שאופפות אותנו, אתה רוצה להגיד לי, ובכלל, מה כבר טעם להיות פסימי? נקודה. דעתי יושבה. החלטתי וזהו. מעתה אהיה אופטימי. בהחלט.